《吹笙引》
唐代·王毂

娲皇遗音寄玉笙，双成传得何凄清。丹穴娇雏七十只，

一时飞上秋天鸣。水泉迸泻急相续，一束宫商裂寒玉。

旖旎香风绕指生，千声妙尽神仙曲。曲终满席悄无语，

巫山冷碧愁云雨。

作者简介：王毂，唐诗人。字虚中，自号临沂子。宜春（今属江西）人。乾宁五年登进士及第。历国子博士，终尚书郎。未第时为《玉树曲》，大播于时。